**ЗАРЛАЛ**

**АЗИА ПАСИФИК ПРОПЕРТИС ХК-ИЙН ХУВЬЦАА ЭЗЭМШИГЧДИЙН АНХААРАЛД**

“Азиа пасифик пропертис” ХК-ийн хэлбэрийг өөрчлөн ХХК болгохоор 2015 оны 04 дүгээр сарын 27-ны өдрийн хувьцаа эзэмшигчдийн ээлжит хурлаар шийдвэрлэн Санхүүгийн зохицуулах хороо (цаашид “СЗХ” гэх)-нд холбогдох хүсэлтээ хүргүүлсэн бөгөөд СЗХ нь 2015 оны 7 дугаар сарын 10-ны өдрийн 329 тоот тогтоолоор “Азиа пасифик пропертис” ХК-ийн хувьцааг үнэт цаасны бүртгэлээс хасахаар шийдвэрлэлээ.

Компанийн хувьцаа эзэмшигчдийн 2015 оны 04 дүгээр сарын 27-ны өдрийн ээлжит хурлаар ХХК болгон өөрчлөн байгуулах асуудлаар саналаа өгөөгүй болон эсрэг саналтай байсан хувьцаа эзэмшигч нарт өөрсдийн эзэмшлийн хувьцаагаа эргүүлэн худалдаж авахыг Компаниас шаардах эрх ийнхүү үүссэн болохыг үүгээр мэдэгдэж байна.

Компанийн ТУЗ-өөс тогтоосон нэгж хувьцааг эргүүлэн худалдаж авах үнэ нь сүүлийн арилжааны хаалтын ханш буюу 2,460 төгрөг. Шаардлагыг хүлээн авах эцсийн хугацаа 2015 оны 08 сарын 31-ний өдөр. Хувьцаа эзэмшигчдийн шаардах эрхийг хэрэгжүүлэх хугацаа дуусгавар болоход Компанийн хувьцааг зохих бүртгэлээс хасах болно.

Шаардлага гаргахын тулд та бүхэн өөрийн харилцагч брокерийн компанидаа хандах эсхүл дараах хаягаар тус тус холбогдоно уу:

“Азиапасифик пропертис” ХК:

Сүхбаатар дүүрэг, 1 хороо

Олимпийн гудамж 16

Реженси Резиденс барилгын 2 давхрын 202 тоот

Утас: 7730-0660, 9499-1014 (“Азиапасифик пропертис” ХК-ийн ТУЗ-ийн нарийн бичгийн дарга Э.Булгантамир)

“Гендекс ҮЦК” ХХК:

Сүхбаатар дүүрэг, 5-р хороо

Монгол даатгал байрны 401 тоот

Утас: 11-313839, 9910-3042 (Гендекс ҮЦК ХХК-ийн ажилтан Э.Төгөлдөр )

Ажиллах цагийн хуваарь: Даваа-Баасан гарагт 09.00-18.00 цагийн хооронд

ЖИЧ: Тус зарыг хувьцаа эзэмшигчдийн ээлжит хурлаар батлагдсан “Хувьцаа эзэмшигчдийн шаардах эрхийг хэрэгжүүлэх журам”-ын 3.1-т заасны дагуу хүргэж байгаа ба тус журам нь Компанийн тухай хуулийн 54 дүгээр зүйлийн дагуу бэлтгэгдэж, СЗХ-ны 2015 оны 07 дугаар сарын 10-ны өдрийн 329 тоот тогтоолоор баталгаажсан болно. “Азиа пасифик пропертис” ХК-ийн Монголын хөрөнгийн бирж дээрх хувьцааны арилжааг СЗХ-ны улсын байцаагчийн 2015 оны 05 дугаар сарын 14-ны өдрийн 41 тоот албан шаардлагаар зогсоосон болно.